|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Vyhlásenie chráneného areálu Kamenínske slaniská (ďalej len „CHA Kamenínske slaniská“) bude mať dlhodobý pozitívny vplyv na výnimočné prírodné hodnoty, ktoré sú predmetom ochrany. Ide o dva prioritné biotopy európskeho významu Sl1 Vnútrozemské slaniská a slané lúky (1340\*), Sl3 Panónske slané stepi a slaniská (1530\*) a biotop európskeho významu Lk1 Nížinné a podhorské kosné lúky (6510). Za prioritné biotopy európskeho významu sa označujú biotopy, ktoré sú na území Európskej únie ohrozené vymiznutím a za ochranu ktorých má Európska únia osobitnú zodpovednosť.  Prioritné biotopy európskeho významu 1340\* a 1530\* patria k biotopom, ktoré sú viazané na silne zasolené pôdy. Vznik a prítomnosť biotopov slaných pôd podmieňuje vysoká koncentrácia rozpustných solí v pôde, vodný režim, nízky úhrn zrážok, tvary reliéfu a využívanie územia. Vegetáciu slanísk tvoria prevažne vysoko špecializované druhy, ktoré sú prispôsobené na špecifické podmienky zasolených pôd. Vnútrozemské slaniská a slané lúky sa v minulosti vyskytovali pomerne hojne predovšetkým v Podunajskej nížine, v súčasnosti sa v podmienkach Slovenska vyskytujú len ojedinele a maloplošne. Väčšina z pôvodných slanísk bola najmä v 60-tych rokoch odvodnená, rozoraná, zalesnená alebo zarástla v dôsledku absencie obhospodarovania. Posledné zvyšky vnútrozemských slanísk predstavujú útočisko výskytu mnohých vzácnych, chránených a ohrozených druhov rastlín a živočíchov. Časť navrhovaného CHA Kamenínske slaniská je chránená už od roku 1953 (časť Kamenínske slanisko v súčasnosti chránená ako národná prírodná rezervácia).  Vyhlásením CHA Kamenínske slaniská budú pozitívne ovplyvnené aj ďalšie zložky životného prostredia napr. pôda, voda a ovzdušie.  Hodnotenie vplyvov na jednotlivé zložky životného prostredia:   1. **Organizmy - biota**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Kamenínske slaniská, čiastočne územie SR | | *celkové hodnotenie environmentálnej významnosti vplyvu* | veľmi významný, priaznivý |   Vyhlásením CHA Kamenínske slaniská bude zabezpečená plná právna ochrana územia, stanovia sa ciele ochrany a vhodný typ manažmentu pre územie, čím budú vytvorené podmienky pre obnovenie stavu prioritných biotopov európskeho významu Vnútrozemské slaniská a slané lúky (1340\*), Panónske slané stepi a slaniská (1530\*) z kategórie B do kategórie A – priaznivý výborný a obnovenie stavu biotopu európskeho významu Nížinné a podhorské kosné lúky (6510) zo stavu C – nepriaznivý minimálne do stavu B – priaznivý dobrý. Výsledným efektom vyhlásenia CHA Kamenínske slaniská bude aj zachovanie alebo zlepšenie stavu ďalších druhov živých organizmov vrátane druhov národného a európskeho významu, ktoré sa v území vyskytujú. Ako na jedinej lokalite na Slovensku sa tu v rámci biotopu Sl1 Vnútrozemské slaniská a slané lúky vyskytuje asociácia *Camphorosmetum annuae* t. j. maloplošné mozaikovité a druhovo chudobné spoločenstvo s dominanciou druhu gáfrovka ročná (*Camphorosma annua*) a jediným výskytom druhu limonka Gmelinova (*Limonium gmelinii subsp. hungaricum*). Limonka Gmelinova je panónsky endemit a kriticky ohrozený druh, ktorý sa na Slovensko rozšíril zo slaných stepí Maďarska.   1. **Voda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Kamenínske slaniská | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana vôd, ale zlepšenie a udržanie priaznivého stavu predmetov ochrany územia pozitívne ovplyvní všetky zložky okolitého ekosystému vrátane vôd. Výskyt vnútrozemských slanísk je podmienený aj prítomnosťou podzemnej vody a zachovávaním optimálneho vodného režimu v území.   1. **Horniny a pôda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Kamenínske slaniská | | *celkové hodnotenie environmentálnej významnosti vplyvu* | málo významný, priaznivý |   Predkladaný materiál sa nezaoberá problematikou ochrany hornín a pôdy, ale zlepšenie a udržanie priaznivého stavu predmetov ochrany územia pozitívne ovplyvní aj pôdne pomery.   1. **Ovzdušie**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Kamenínske slaniská | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana ovzdušia, ale zlepšenie a udržanie priaznivého stavu predmetov ochrany územia pozitívne ovplyvní všetky zložky okolitého ekosystému vrátane ovzdušia. |
| **5.2 Bude mať predkladaný materiál vplyv na chránené územia a ak áno, aký?** |
| Materiál bude mať pozitívny vplyv na chránené územie. Schválením nariadenia vlády vznikne nové chránené územie – CHA Kamenínske slaniská. Predpokladá sa významné zlepšenie stavu organizmov - rastlín, živočíchov, najmä biotopov, ktoré tvoria predmet ochrany. Chránené územia tvoria základ územného systému ekologickej stability a predstavujú nosné plochy na ochranu biodiverzity resp. ekosystémov. Na území európskeho významu SKUEV0066 Kamenínske slaniská sa v súčasnosti nachádza národná prírodná rezervácia Kamenínske slanisko a prírodná rezervácia Čistiny, ktoré budú vyhlásením CHA Kamenínske slaniská zrušené a územie európskeho významu SKUEV0066 Kamenínske slaniská nadobudne právnu ochranu v národnej kategórii ako „chránený areál“. Vyhlásením CHA Kamenínske slaniská sa vytvára predpoklad pre zlepšenie a následné zachovanie lokálnej biodiverzity a spolu s ďalšími územiami navrhnutými do sústavy Natura 2000 vytvára podmienky pre naplnenie jej hlavného cieľa, ktorým je zachovanie prírodného dedičstva, významného nielen pre územia Slovenska, ale pre Európsku úniu ako celok.   |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Kamenínske slaniská | | *celkové hodnotenie environmentálnej významnosti vplyvu* | veľmi významný, priaznivý | |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Áno. CHA Kamenínske slaniská je zároveň územím európskeho významu a spolu s ďalšími územiami sústavy Natura 2000 prispieva k zachovaniu prírodného dedičstva členských krajín EÚ. Vyhlásenie CHA Kamenínske slaniská tiež prispeje k vytváraniu rozsiahlej siete chránených území, ktorá v človekom narušenej krajine zabezpečuje relatívnu konektivitu území pre migrujúce druhy živočíchov. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje činnosti iba s pozitívnym vplyvom na životné prostredie. |